Դեմիրբուլաղի մզկիթ

Դեմիրբուլաղի մզկիթ, շիա իսլամական մզկիթ Երևանի Դեմիրբուլաղ թաղամասում։ Ըստ Բորիս Մեհրաբովի 1911 թվականի քարտեզի՝ գտնվել է Սև շուկայի հարևանությամբ՝ ենթադրաբար այսօրվա Գրիբոեդովի արձանի դիմային մասում (Ռոսիա կինոթատրոն)։ Հայտնի է նաև Հաջի Իմամ Վերդի մզկիթ ու Քյոռփուղուլաղ մզկիթ անուններով։

Կառուցվել է 1909 թվականին՝ լինելով Երևանի ամենանոր մզկիթը։ Ունեցել է մեկ մեծ ու մեկ փոքր գմբեթ։ Մինարե չի ունեցել։

Առ 1954 թվականը գործել է, ինչի մասին վկայում է Դեմիրբուլաղի մզկիթի խորհրդի նախագահ Ֆարաջևի ցավակցական նամակը Էջմիածնին՝ Գևորգ Զ Նորնախիջևանցի կաթողիկոսի մահվան կապակցությամբ։

Քանդվել է 1958 թվականին՝ քաղաքում շինարարական աշխատանքների ու Տիգրան Մեծի պողոտայի լայնացման աշխատանքների ընթացքում։

Ծանոթագրություններ 

1909 հիմնադրումներ Երևանում
Երևանի չպահպանված հուշարձաններ